Bloomberg: iPhone 14 får satellit-funktion

Der er altid guldkorn at hente i Power On-nyhedsbrevet fra Bloombergs Mark Gurman. I denne uge skriver den normalt velinformerede Gurman, at iPhone 14 sandsynligvis får satellit-funktioner. Altså mulighed for at foretage nødopkald via satellit, hvis man ikke har dækning på mobilnetværket. Eksempelvis til søs eller langt ude i naturen.

Eventet , hvor iPhone 14 præsenteres, hedder netop Far out, som Gurman pointerer. Det kan både hentyde til satellitter i rummet og “langt væk fra alting”.

Gurman antyder også, at Apple Watch Series 8 også kan være udrustet med nye satellit-funktioner. Det ville give mening i hvert fald i den nye Pro-udgave, der er rugged og netop henvendt til personer, der opholder sig langt ude i naturen.

Men Apples plane stopper ikke der, skriver han videre:

“Med tiden kan brugere få global internetadgang og være i stand til at foretage almindelige telefonopkald via satellitforbindelser. Kombinationen af hurtige 5G-netværk og satellittjenester kan en dag gøre iPhone til den mest kraftfulde globale kommunikationsenhed, der findes.”

Rygterne om satellit-funktioner i iPhone og Apple Watch bragt Gurman i øvrigt selv til torvs sidste år, efter det kom frem, at Apple har indgået en aftale med selskabet GlobalStar.

Far out-eventet løber af stablen den 7. september klokken 19.00, dansk tid. Vil du selv abonnere på Power On-nyhedsbrevet, kan det gøres her.

Bloomberg: iPhone 14 får satellit-funktion